**VZOR**

**ZMLUVA O SPROSTREDKOVANÍ**

uzatvorená podľa ustanovenia § 642 a nasl. zákona č. 513/1991 Zb. Obchodný zákonník v znení neskorších predpisov (ďalej len ako „**zmluva**“)

medzi nasledujúcimi zmluvnými stranami:

**Sprostredkovateľ:**

Obchodné meno: ............................

Sídlo: ............................

IČO: ............................

DIČ: ............................

IČ DPH: ............................

Číslo účtu: ............................

Zapísaný v: ............................

Za ktorého koná: ............................

(ďalej len ako **„sprostredkovateľ“**)

a

**Záujemca:**

Obchodné meno: ............................

Sídlo: ............................

IČO: ............................

DIČ: ............................

IČ DPH: ............................

Číslo účtu: ............................

Zapísaný v: ............................

Za ktorého koná: ............................

(ďalej len ako **„záujemca“**)

(sprostredkovateľ a záujem ďalej v texte spoločne označovaní aj ako „**zmluvné strany**“ alebo v jednotnom čísle ako „**zmluvná strana**“)

Sprostredkovateľ a záujemca sa dohodli na nasledujúcom znení tejto zmluvy.

**Článok I.**

**Predmet zmluvy**

1. Predmetom tejto zmluvy je záväzok sprostredkovateľa vyvíjať činnosť smerujúcu k tomu, aby mal záujemca príležitosť uzatvoriť zmluvu s treťou osobou (ďalej len ako „sprostredkúvaná zmluva“).
2. Predmetom tejto zmluvy je ďalej záväzok záujemcu zaplatiť sprostredkovateľovi odplatu za jeho činnosť sprostredkovateľskú činnosť uvedenú v bode 1 tohto článku a za podmienok dohodnutých v tejto zmluve.

**Článok II.**

**Doba sprostredkovania**

1. Zmluvné strany sa dohodli, že túto zmluvu uzatvárajú na dobu určitú, a to: ................... / na dobu neurčitú.

**Článok III.**

**Provízia za sprostredkovanie**

1. Záujemca súhlasí s tým, aby sprostredkovateľ vyvíjal činnosť smerujúcu k tomu, aby záujemca mohol uzavrieť sprostredkúvanú zmluvu s *fyzickou alebo právnickou osobou (identifikovať túto osobu)* (ďalej len ako „zmluvný partner“).
2. Záujemca sa zaväzuje po uzatvorení sprostredkúvanej zmluvy so zmluvným partnerom, ktorého vyhľadal a preukázateľne zabezpečil sprostredkovateľ, zaplatiť sprostredkovateľovi províziu za sprostredkovanie vo výške: ................. *(prípadne z % atď.).*
3. Všetky náklady spojené so sprostredkovaním sprostredkúvanej zmluvy hradí sprostredkovateľ.
4. Záujemca za zaväzuje uhradiť províziu sprostredkovateľovi do .... dní odo dňa uzatvorenia sprostredkovateľskej zmluvy so zmluvným partnerom.
5. Zmluvné strany berú na vedomie, že v zmysle § 651 Obchodného zákonníka, vzniku práva sprostredkovateľa na odmenu podľa bodu 1 tohto článku nebráni skutočnosť, ak sprostredkovaná zmluva medzi záujemcom a zmluvným partnerom bude uzatvorená až po zániku tejto zmluvy.
6. Sprostredkovateľ má nárok na odmenu aj po zániku tejto zmluvy, a to za predpokladu, ak záujemca uzatvorí zmluvu so zmluvným partnerom a sprostredkovateľ sa pričinil o sprostredkovanie uzatvorenia zmluvy tým, že dodal kontakt na tretiu osobu záujemcovi.
7. Sprostredkovateľ berie na vedomie, že mu nevzniká nárok na odmenu v prípade, ak zmluva bola s treťou osobou uzatvorená bez jeho súčinnosti alebo ak v rozpore so zmluvou bol činný ako sprostredkovateľ tiež pre osobu, s ktorou sa uzavrela sprostredkúvaná zmluva.

**Článok IV.**

**Práva a povinnosti zmluvných strán**

1. Sprostredkovateľ sa zaväzuje uchovať všetky doklady dôležité a potrebné pre záujemcu, ktoré nadobudol v súvislosti so sprostredkovateľskou činnosťou uvedenou v tejto zmluve, a to po dobu, pokiaľ budú tieto doklady dôležité a nevyhnutné pre ochranu záujmov záujemcu.
2. Sprostredkovateľ neurčí za splnenie záväzku zmluvného partera / *možno dohodnúť, že sprostredkovateľ bude ručiť za splnenie týchto záväzkov – takéto ustanovenie zvýši právnu istotu záujemcu.*
3. Sprostredkovateľ týmto berie na vedomie, že nesmie záujemcovi sprostredkovať osobu, o ktorej vie alebo pri ktorej existuje dôvodná pochybnosť o tom, že si bude riadne a včas plniť svoje záväzky vyplývajúce zo sprostredkúvanej zmluvy.
4. Sprostredkovateľ týmto berie na vedomie že pri sprostredkovaní predmetu tejto zmluvy je povinný postupovať s odbornou starostlivosťou a chrániť záujmy záujemcu.
5. Zmluvné strany sa dohodli, že ak o to záujemca požiada, bez zbytočného odkladu mu oznámi údaje potrebné na posúdenie dôveryhodnosti osoby, s ktorou mu sprostredkovateľ navrhuje uzatvoriť zmluvu.

**Článok V.**

**Zánik zmluvy**

1. Zmluvné strany sa dohodli, že táto zmluva zaniká, ak ktorákoľvek zo zmluvných strán oznámi druhej strane svoj úmysel ukončiť zmluvu. Oznámenie musí byť urobené písomne a zmluva zaniká okamihom doručenia oznámenie o ukončení zmluvy druhej zmluvnej strane. / *možno upraviť aj odlišne.*

**Článok VI.**

**Záverečné ustanovenia**

1. Táto zmluva nadobúda platnosť a účinnosť dňom jej podpisu obomi zmluvnými stranami.
2. Zmluva je vyhotovená v slovenskom jazyku a každá zo zmluvných strán obdrží jeden podpísaný originál zmluvy.
3. Právne vzťahy medzi zmluvnými stranami neupravené touto zmluvou, sa riadia zákonom č. 513/1991 Zb. Obchodný zákonník.
4. Zmluva sa môže meniť alebo dopĺňať len na základe písomných a riadne očíslovaných dodatkov k tejto zmluve, na ktorých sa dohodnú obe zmluvné strany.
5. Ak sa stane niektoré z ustanovení zmluvy (alebo jeho časť) neplatným a/alebo neúčinným, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení tejto zmluvy alebo ostávajúcej časti príslušného ustanovenia. Zmluvné strany sa v takomto prípade zaväzujú bez zbytočného odkladu nahradiť takéto ustanovenie alebo jeho časť novým, a to tak, aby bol čo zachovaný jeho účel, ktorý bol sledovanými zmluvnými stranami pri jej uzatvorení.
6. Zmluvné strany sa týmto zaväzujú, že akékoľvek vzniknuté spory budú prednostne riešiť cestou vzájomnej dohody.
7. Zmluvné strany týmto vyhlasujú, že sú plne spôsobilé na uzatvorenie tejto zmluvy, pred podpisom si zmluvu prečítali, jej obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
8. Zmluvné strany týmto vyhlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné a ich zmluvná voľnosť nie je ničím obmedzená a zmluvu nepodpisujú v tiesni, omyle, ani za nápadne nevýhodných podmienok.

V ......................................, dňa: ................................

Za sprostredkovateľa: Za záujemcu:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

podpis podpis